ਦਰਸ਼ਨਾ ਗੁਪਤਾ
ਦਰਸ਼ਨਾ ਗੁਪਤਾ ਇਕ ਭਾਰਤੀ ਔਰਤ ਹੈ, ਜਿਸ ਨੂੰ ਵੱਡੇ ਵਿਆਹਾਂ ਦੇ ਆਯੋਜਨ ਲਈ ਜਾਣਿਆ ਜਾਂਦਾ ਹੈ। ਉਹ ਬਨਾਰਸੀ ਦਾਸ ਗੁਪਤਾ ਫਾਉਂਡੇਸ਼ਨ ਦੀ ਸੈਕਟਰੀ ਹੈ। ਸਾਲ 2019 ਵਿਚ ਉਸ ਨੂੰ ਅੰਤਰਰਾਸ਼ਟਰੀ ਮਹਿਲਾ ਦਿਵਸ 'ਤੇ ਭਾਰਤ ਦੇ ਰਾਸ਼ਟਰਪਤੀ ਦੁਆਰਾ ਨਾਰੀ ਸ਼ਕਤੀ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ, ਜਿਸ ਨੇ 3,500 ਜੋੜਿਆਂ ਦੇ ਵਿਆਹ ਕਰਾਏ ਸਨ ਜੋ ਸ਼ਾਇਦ ਕੁਆਰੇ ਰਹਿ ਗਏ ਸਨ ਕਿਉਂਕਿ ਉਹ ਰਵਾਇਤੀ ਸ਼ਾਨਦਾਰ ਵਿਆਹ ਅਤੇ ਦਾਜ ਨਹੀਂ ਦੇ ਸਕਦੇ ਸਨ।

ਜ਼ਿੰਦਗੀ 
ਉਸਨੇ ਅਜੈ ਗੁਪਤਾ ਨਾਲ ਵਿਆਹ ਕੀਤਾ ਜੋ ਬਨਾਰਸੀ ਦਾਸ ਗੁਪਤਾ ਦਾ ਪੁੱਤਰ ਸੀ। 2007 ਵਿੱਚ 90 ਸਾਲ ਦੀ ਉਮਰ ਵਿੱਚ ਬਨਾਰਸੀ ਦਾਸ ਗੁਪਤਾ ਦੀ ਮੌਤ ਹੋ ਗਈ ਸੀ।

ਉਸ ਸਾਲ ਇਹ ਐਲਾਨ ਕੀਤਾ ਗਿਆ ਸੀ ਕਿ ਬਨਾਰਸੀ ਦਾਸ ਗੁਪਤਾ ਫਾਊਂਡੇਸ਼ਨ ਬਣਾਈ ਜਾਣੀ ਚਾਹੀਂਦੀ ਹੈ। ਇਸ ਦੀ ਸਥਾਪਨਾ ਗੁਪਤਾ ਅਤੇ ਉਸਦੇ ਪਤੀ ਨੇ ਕੀਤੀ ਸੀ। ਫਾਉਂਡੇਸ਼ਨ ਇਕ ਐੱਨ.ਜੀ.ਓ. ਹੈ ਜੋ ਫਰੀਦਾਬਾਦ ਵਿਚ ਰਜਿਸਟਰਡ ਹੈ, ਇਸ ਵਿਚ ਅਜੈ ਗੁਪਤਾ ਚੇਅਰ ਵਜੋਂ ਅਤੇ ਦਰਸ਼ਨਾ ਗੁਪਤਾ ਸੈਕਟਰੀ ਵਜੋਂ ਕੰਮ ਕਰਦੇ ਹਨ।

ਫਾਉਂਡੇਸ਼ਨ ਵਿਆਹ ਦੀ ਉਸ ਸਮੱਸਿਆ ਨੂੰ ਸੰਬੋਧਿਤ ਕਰਦੀ ਹੈ ਜੋ ਰਵਾਇਤੀ ਤੌਰ 'ਤੇ ਭਾਰਤ ਵਿਚ ਮਹਿੰਗੇ ਪ੍ਰਬੰਧਾਂ ਅਤੇ ਦਾਜ ਦਾ ਲੈਣ-ਦੇਣ ਦਾ ਇਕ ਮਹਾਨ ਮਾਮਲਾ ਰਿਹਾ ਹੈ। ਇਹਨਾਂ ਪਰੰਪਰਾਵਾਂ ਦੇ ਨਤੀਜੇ ਵਜੋਂ ਬਹੁਤ ਸਾਰੇ ਲੋਕ ਜੀਵਨ ਸਾਥੀ ਦੀ ਇੱਛਾ ਦੇ ਬਾਵਜੂਦ ਵਿਆਹ ਨਹੀਂ ਕਰਾਉਂਦੇ। ਫਾਉਂਡੇਸ਼ਨ ਨੇ ਸੈਂਕੜੇ ਵਿਆਹਾਂ ਦਾ ਪ੍ਰਬੰਧ ਕੀਤਾ ਹੈ। ਪੰਚਕੁਲਾ ਵਿੱਚ 250 ਦਾ ਸ਼ੁਰੂਆਤੀ ਜੱਥਾ ਏਨਾ ਸਫ਼ਲ ਰਿਹਾ ਕਿ ਖੇਤਰੀ ਸਰਕਾਰ ਨੇ ਹਰੇਕ ਜੋੜੇ ਨੂੰ 11,000 ਦੀ ਗਰਾਂਟ ਦੇਣ ਦਾ ਫੈਸਲਾ ਕੀਤਾ।

ਗੁਪਤਾ ਆਲ ਇੰਡੀਆ ਵੈਸ਼ ਫੈਡਰੇਸ਼ਨ ਦੀ ਕਾਰਜਕਾਰੀ ਮੈਂਬਰ ਵੀ ਹੈ।

2019 ਵਿਚ ਉਸ ਦੇ ਕੰਮ ਨੂੰ ਪਛਾਣਿਆ ਗਿਆ ਜਦੋਂ ਉਸਨੇ ਨਾਰੀ ਸ਼ਕਤੀ ਪੁਰਸਕਾਰ ਹਾਸਿਲ ਕੀਤਾ। ਇਹ ਪੁਰਸਕਾਰ ਅੰਤਰਰਾਸ਼ਟਰੀ ਮਹਿਲਾ ਦਿਵਸ 'ਤੇ ਭਾਰਤ ਦੇ ਰਾਸ਼ਟਰਪਤੀ ਦੁਆਰਾ ਦਿੱਤਾ ਗਿਆ ਸੀ। ਹਵਾਲੇ ਵਿੱਚ ਕਿਹਾ ਗਿਆ ਹੈ ਕਿ ਉਸਨੇ ਜਾਤੀ, ਧਰਮ ਜਾਂ ਰੰਗ ਦੀ ਪਰਵਾਹ ਕੀਤੇ ਬਿਨਾਂ ਗਰੀਬਾਂ ਲਈ 3500 ਤੋਂ ਵੱਧ ਵਿਆਹ ਕਰਾਏ ਹਨ।

ਹਵਾਲੇ 
 
ਜ਼ਿੰਦਾ ਲੋਕ
ਨਾਰੀ ਸ਼ਕਤੀ ਪੁਰਸਕਾਰ ਵਿਜੈਤਾ